
Bezinning gedurende de dagen rondom de jaarwisseling doet 
ons het lief en leed van het ten einde lopende jaar in herinnering 
brengen, waardoor wij in het bijzonder geconfronteerd worden 
met de dwingende vraag naar het „waarom” in het verleden 
teneinde het ,,hoe” voor een betere toekomst te kunnen vinden. 

Daarbij blijkt weer telkens opnieuw dat veel onrust, vijandig- 
heid en leed hun oorsprong vinden in gemis aan onderling begrip 
en persoonlijke openheid, het gevolg van gebrek aan communicatie 
en de bereidheid van hart tot hart te spreken. 

In dit opzicht mogen wij ons verheugen dat ons land in dit 
jaar door de verschillende bijeenkomsten en internationale 
congressen gastvrijheid in de ruimste zin van het woord te 
verlenen, ook in internationaal verband een belangrijke positieve 
bijdrage tot de intermenselijke gedachtenwisseling heeft geleverd. 

Ik meen dat dit een aansporing kan betekenen om ieder voor 
zich op de ingeslagen weg voort te gaan. Moge Kerstmis, het 
feest van het licht, ons gelegenheid geven ons te bezinnen op 
het openen en voortzetten van gesprekken van hart tot hart. 





Z. Exe. Gouverneur Moge de jaarwisseling ons brengen tot het voornemen het Su Exe. Minister-President 
der Nederlandse beste in onze naasten te zien als uitgangspunt voor het streven di Antillas Neerlandes 
Antillen naar een betere wereld. Sr. Ciro D. Kroon. 
Mr. N. Debrot. Met het voorgaande in gedachten wens ik alle ingezetenen 


van de Nederlandse Antillen gaarne van harte: „Bon Pascu i 
Feliz Anja Nobo”. 


Mr. N. DEBROT, 
Gouverneur van de 
Nederlandse Antillen. 

... [na lema par 
pa lbendenán di buena boluntad;" 


No cabe duda cu semper ora cu anja ta cabando i e nobo ta A 
pinta nos dilanti, esei ta pone nos pensamentunan bai riba hopi : A 
cosnan cu a pasa i kiko ta esnan cu e nobo lo trece. 

Di e anja yegando na su fin ta cu cierto melancolía ta pasa 
den nos mente loke no tabata manera nos lo a deseá, mientras 
cu pa e anja entrante ta cu un speranza grandi nos ta anhelá 
na weita tur loke bin redundá na bon, tantu pa nos comunidad 
en general como pa nos mes i nos famía en especial. 

E anja cu ta finalisando tabata un di hopi sufrimentu door di 
guerra y incertidumbre na diferente parti na mundu, di cua 
gracias na Dios nos a keda librá. Sinembargo den intimidad di - 
nos mes nos no a laga di sufri huntu cu esnan cu a pèrde nan 
famianan i nan hogarnan a ser desbaratá. 

Mescos tambe nos tin cu recordá cu gratitud i alegría e can- 
tidad di bondadnan cu a bini pa nos i tur e pruebanan duru cu 
nos a keda librá di nan. 

Poco a pocos nos comunidad cu paso seguro ta hanjando e 
reconocimiento cu e ta merecé internacionalmente i cu esei nos 
por a tuma parti den hopi convencionnan i decisionnan cu lo no 
a laga di tin nan efecto saludable pa adelanto di nos Pais 
stimá. 

Mi ta spera cu conhúntamente nos tur, tur habitantenan di 
Antillas Neerlandes, den e anja entrante, 1969, lo cooperá in- 
ténsamente i duna nan apoyo, cada un na nan forma, pa Gobierno 
por realizá e tantísimo plannan cu e ta ocupá cu né, pa un 
cristalizacion di eseinan na bienestar i felicidad di un i tur 
cu ta habitá e seis islanan cu ta componé nos pais Antillas 
Neerlandes. 

Pa nan tur mi ta deseá un Pascu feliz i un Anja Nobo Bon 
den tur sentido di palabra. 


CIRO D. KROON 
Minister-President di 
Antillas Neerlandes. 





. 


VOORLICHTING 


DECEMBER 1968 





Foto ariba: E momentu di yegada na aeropuerto na República 
di Santo Domingo di Su Excelencia Gobernador di Antillas 
Neerlandes Mr. N. Debrot, mientras himnonan nacional tabata 
ser tocú. > 
Foto abou: Su Excelencia Dr. Joaquin Balaguer, President di 
Santo Domingo, ta efectuando e acto di condecoracion di Su 
Excelencia Gobernador di Antillas Neerlandes Mr. N. Debrot cu 
e distincion honroso di Gran Cruz den dje Orden Heráldica de 
Cristobal Colón. 





Gobernador Mr. N. DEBROT 


di bishita oficial na Santo Domingo 


Durante luna di October 
último Su Excelencia Mr. N. 
Debrot, Gobernador di Anti- 
llas Neerlandes, tabata di bi- 
shita na e hermana repúbli- 
ca Santo Domingo durante 
cincu dia, na invitacion di 
Gobierno dje pais bunita ei. 

Su Exc. Mr. N. Debrot, du- 
rante dje dianan cu ela pa- 
sa ei, a ser brindá e opor- 
tunidad di cerra conocí cu 
alto personalidadnan aya, cu 
e centronan económico, mo- 
numéntonan histórico y in- 
stitucionnan cultural dje pais 
ei. 

Ne ocasion aki hopi énfa- 
sis a ser hasi riba e lazónan 
íntimo cu ta uni República 
di Santo Domingo cu Anti- 
llas Neerlandes door dje 
agrupacionnan di emigrante- 
nan di nos islanan, i a ser 
expresá e speranza cu e re- 
lacionnan riba terreno eco- 
nómico, cultural i di avia- 
cion lo ser estrechá mas 
tantu door di contacto per- 
sonal entre e Ministernan 
concerní, mescos cu e otro 
instancianan. 


+ Entréga di 
durante bishita 





Dia 31 di October 1968 president-director 


Condecoración 


Dia 21 di October 1968 Su 
Excelencia President di Re- 
pública Dominicana Dr. Joa- 
quin Balaguer, a entregá e 
insignianan di Gran Cruz 
den Orden Heráldica de Cris- 
tobal Colón na Su Excelencia 
Mr. N. Debrot, Gobernador 
di Antillas Neerlandes. 

E ceremonia simpática dje 
distincion honroso aki cu a 
recaé den persona di Su Exc. 
Mr. N, Debrot na ocacion di 
su bishita ne república her- 
mana Santo Domingo, a tu- 
ma lugar durante un recep- 
cion na su honor na Pala- 
cion Nacional. 

Durante di su viahe i bi- 
shita na Santo Domingo, Su 
Exc. Gobernador Mr. N. De- 
brot tabata acompanjá di su 
adjudant, Kapitein di Mari- 
niernan Sr. P. J. Lever, i di 
Hefe interino di Servicio di 
Informacion di Gobierno di 
Antillas Neerlandes, Sr. B. 
Fijnje. 


pelicula trahá 


na Santo Domingo 





-o a : 
dje revista Continente 





cu ta ser publicá na Santo Domingo, Sr. Dr. Rafael Zayas a 
presentá na Su Excelencia Mr, N. Debrot, Gobernador di Antillas 
Neerlandes, un película, cu a ser trahá durante dje bishita di Su 
Exc. Mr. Debrot na e república hermana. E entrega aki a tuma 
lugar den presencia di un selecto grupo di persona manera nos por 
mira riba e foto di robes pa drechi: Sr. E. Martina di Oficina di 
Turismo; Vice-Cónsul Dominicano na Corsow Sr. Pedro Brea, 
president dje Comité Orientación Desarrollo Dominicano; Sr. Dr. 
Rafael Zayas, director dje revista Continente; Su Exc. Mr, N. 
Debrot, i Cónsul General di República di Santo Domingo na 
Corsow Sr. A. Camaaño Mella. 

Tirando un bista atras ri- 
ba loke anja 1968, cu ta ye- 
gando na su fin, a ofrecé 
na habitántenan di Antillas 
Neerlandes, por ser consta- 


tá cu — fuera di un ke otro 
cos cu lo por a bai más na 
deséo — sinembargo nos a 


logra di hanja kasta cosnan 
bon na beneficic di nos co- 
munidad. Esakinan tá i otro- 
nan den futuro lo bin redun- 
dá, na bienestar di tur e 
seis islanan cu ta forma nos 
pais Antillas Neerlandes. 

Pa loke ta e economía di 
Antillas Neerlandes — ma- 
nera no mucho tempu pasá 
Su Excelencia Promé Minis- 
ter Sr. Ciro D, Kroon a ex- 
presé públicamente — nos 
Pais a sali for di e pun- 
to mínimo, e ”dieptepunt”. 
Awor e situacion ta desaro- 
yando en busca di e mehóra 
i adelanto, cu durante varios 
anja caba Gobierno di Anti- 
llas Neerlandes a bini ta 
trahando enérgicamente i cu 
planificacion bon prepará, pa 
trece. Esei ta sosodé den ín- 
tima cooperacion cu Gobier- 
no di Hulanda, pa por yega 
asina na un base firme i si- 
gur pa nos economía i pa 
sigurá un más mihó futuro 
pa habitántenan di Antillas 
Neerlandes. 

No cabe duda cu durante 
semehante trabounan i es- 
fuérzonan dinámico, tin vez 
cu cierto cosnan no ta bai 
precies manera e deséo ta, 
pero cu e mesun perseveran- 
cia eseinan tambe ta ser ar- 
reglá na su debido tempu, 
semper cu bista riba un fu- 
turo feliz pe poblacion di nos 
Pais. 

Si nos hasi un balance di 
nos cuenta durante 1968, 
compará cu esunnan di e 
Paisnan rondó di nos i di 
hopi otro partinan den mun- 
do, den e sentido di tranki- 
lidad den bida i e moda di 
biba mas sosegá, no tin du- 
da cu e ventaha ta cai di 
nos banda. Ta di deseá cu 
esei lo sigui crece tur dia 
mas i mas, pa bienandanza 
i felicidad di henter e pobla- 
cion di Antillas Neerlandes. 

E capacidad adkisitívo di 
nos poblacion a subi remar- 
cáblemente, compará cu e 
anjanan anterior, i comoquie- 
ra cu esei apenas ta den 
principio di su cresementu, 
tin motibu pa weita den por- 
venir cu optimísmo. Esaki 
ta un proceso cu ta bai por 

LOKE 1968 A TRECE 


Y 1969 TA PROMETE PA NOS PAIS 


parte léntamente, pero si- 
gur. 

Probabilidadnan pa trabou 
permanente a aumentá cu 
establecimiento di hotelnan 
nobo, na Corsow, Aruba, Bo- 
naire y Islanan Arriba. Otro 
factornan cu tambe a desmi- 
nuí desempléo ta trahamentu 
di schoolnan, casnan pa pue- 
blo, trahamentu i drecha- 
mentu di caminda, exten- 
sion i modernizacion di ae- 
ropuértonan, y indústrianan 
nobo cu a bin establecé aki. 

Pa e futuro sercáno tin 
e Dok grandi cu lo ser con- 
struí na Corsow i otro in- 
dústrianan manera Solitron, 
un desulphuriring plant na 
Aruba, i mas hotelnan cu tin 
intencion di bin establecé riba 
e isla aki. Mescos tambe 
aumento di e fábricanan di 
produccion di awa i asina 
proyectonan cu tin full aten- 
cion di Gobierno. 

Turismo riba su mes caba 
ya ta algu formidable pa 
henter Antillas Neerlandes. 
Manera por ser realizá door 
di e cantidad di bapornan 
cu e anja aki i esun entran- 
te lo bishitá e islanan aki, 
esei lo bolbe trece cuné un 
aumento ainda mas grandi 
di turístanan. Den e plano 


Diabierne, 1 di Novem 


procedente di Mexico despues dje weganan o 
cortesía serca Su Exc. Promé Minister Sr. 





social hopi ta e mehóranan 
cu tantu Gobierno Central 
como e Gobiernonan Insular 
a tréce i cu tin proyectá pa 
1969. 

Riba terreno di cultúra 
por bisa libremente cu nos 
Pais ta den bon caminda. 
Segun den e anja cu ta ca- 
bando a ser demostrá, spe- 
ranza pa e anja entrante ta 
hopi favorable. E teátronan 
nobo na Corsow i Aruba a 
demostrá di ta yena un va- 
cío grandi den e programa 


cultural. Tantu Gobierno co- 


mo particularnan ta tra- 
hando pa fomentá tambe 
mas e programanan depor- 
tivo den Antillas Neerlandes. 

E cambionan cu a bini den 
nos ensenjanza cu e ley di 
Mammoet, cu a ser publicá 
detayádamente den nos nú- 
mero di November 1968, ta 
tréce un gran adelanto i mo- 
dernizacion den e sistema- 
nan di ensenjanza. Manera 
ta e idea naturalmente, esei 
lo bin redundá na beneficio 
di nos hubentuod. 

Pa anja entrante tin plan- 
nan bon studiá i prepará pa 
reorganizá i hasi tur loke 
ta posibel pa trece na un ni- 
vel basta mas altu agricul- 
tura, cria di bestia i pisca- 


ber 1968, President di FIFA., Sir Stanley Rous, kende tabata na Corsow 
límpico, di paso pa algun dia, a hasi un bishita di 
Ciro D. Kroon. Riba e foto ta keda di drechi pa robes: 


mentu. 

Plannan ta den estudio 
pa yega na un medio di ase- 
guro social cu ta proveé den 
cúra i hospitalizacion gratis 
pa henter e poblacionnan. 

Relacion cu e Paisnan den 
nos vecindario ta drentando 
mas i mas den un caminda 
mas realistico di mihó com- 
prendementu i di amistad. 
Esaki a keda probá door dje 
bishítanan cu nos Promé 
Minister Su Exc. Sr. Ciro D. 
Kroon i nos Gobernador Su 
Exc. Mr. N, Debrot, a hasi 
durante 1968 na algun dje 
paisnan ei i e recepcion cu 
nan a hanja aya cu e alto 
distincionnan cu nan a ser 
honrá cuné. 

Casi ta di mas bisa, una 
ves cu ta bon conocí, cu re- 
lacion entre Gobierno di Hu- 
landa di un banda i di Su- 
rinam di e otro banda, cu 
Gobierno di Antillas Neer- 
landes, no a laga nada di 
deseá. Alcontrario, e lázo- 
nan cu ta uni nos cu nan, 
den e anja cu ta yegando na 
su fin, a duna prueba di 
ta bon fundá. 

Laga nos spera cu poder 
di Dios nos lo por sigui den 
dje caminda cu nos ta bai 
i cu e anja cu nos ta dren- 
tando lo trece hopi mas pa 
felicidad pa poblacion di 
henter Antillas Neerlandes. 
Cu anja 1969 lo ta un di 
bendicion, trankilidad i pros- 
peridad pa tur habitántenan 
di nos Pais. 








Sir Stanley Rous, Su Exc. Sr, C. D, Kroon i Sr. Mordy Maduro, kende ta miembro di FIFA. 











Departamento di Aviacion. 
For di 1 di October 1968 
Sr. T. C. van der Kolk a ser 
tumá den servicio di Depar- 
tamento di Aviacion na Cor- 
sow riba un base di ”ar- 
beidsovereenkomst” i ela ke- 
nombrá pa den caso di 
ausencia, impedimiento of en- 
fermedad, di reémplazá e He- 
fe dje Departamento aki. 


Departamento di Finanzas. 
Cuminzando for di 1 di Oc- 
tober 1968 Sr. D. E. Calvo, 
administrador na Departa- 


mento di Finanzas, a ser 
nombrá pa den caso di 
ausencia, ¡impedimiento of 


enfermedad di e Director dje 
departamento aki, reémplazá 
esaki. 


Sr. W. Pin, referendaris A 
na Departamento di Finan- 
zas na Corsow, a keda nom- 
brá pa den caso di enferme- 
dad, impedimiento of ausen- 
cia di e Director dje Depar- 
tamento aki i di Sr. D. E. 
Calvo, antedicho, pa reém- 
plazá e Director di Departa- 
mento di Finanzas. 


Ensenjanza profesionál. Cu- 
minzando for di 16 di Sep- 
tember 1968 a ser instituí 
na Corsow un curso pa pre- 
paracion pe diploma di pe- 
dagogía pa ensenjanza pro- 
fesionál. | 

Ne curso aki ta ser acep- 
tá personanan cu tin un ak- 
te di capacidad pa duna en- 
senjanza profesionál. 

Duracion dje curso aki ta 
di un anja, mientras cu les 
lo ser duná den dje vaknan 
di pedagogía, didáctica i len- 
ga Hulandes. 

Lo ser duná pa siman 8 
ora di les di 45 minuut den 
un dje lokaalnan dje R.K.- 
U.T.S. na Groot Kwartier. 

Pa mas informacion por 
acudí serca e leider dje cur- 
so Sr. J. A. M. Vaes, F. D. 
Rooseveltweg 389, 


Landsstudietoelagencommis- 
sie. For di 1 di Juni 1968 
Sr. R. P. Saleh, diputado di 
Bonaire, na su peticion a ke- 
da relevá honrósamente for 
dje Comision pa studietoela- 
ge di Land, cu agradecimien- 
to pe servicionan cu ela 
presta ne pais. 


Na lugar di Sr. Saleh a 


ser nombrá Sr. C. H. Sta- 
tia, adjunct commies na Be- 
stuurskantoor na Bonaire. 

NOTICIANAN OFICIAL 
DI IMPORTANCIA 


Declaracion médico pa school 
di navegacion. Sr. P. C. Har- 
ting, arts, a hanja for di 7 
October. 1968 retiro honroso 
como dokter pa dunamentu 
di declaracionnan médico di 
capacidad pe School di Na- 
vegacion. 

E siguiente personanan a 
ser designá como médiconan 
pa dunamentu dje declara- 
cionnan médico di capacidad 
pe School di Navegacion: 
Sr, H. R. Dennert, arts, bi- 
bá na Boerhaavestraat No. 
17, Oranjestraat, Aruba; y 
Sr. T. H. K. Lin. arts. bibá 
na Noord 68, Aruba. 


Minister Voges na Argentina. 
Dia 11 di October 1968 Su 
Exc. Sr. E. Voges, Minister 


di Salubridad Pública, a bai 


Argentina pa un viahe di 
trabou. 

Aya Minister Voges tabata 
presente ne reunion di Mi- 
nisternan di Salubridad Pú- 
blica dje Hemisfério Occiden- 
tal, cu a tuma lugar di 14 


Diarason 16 di October 1968 a pasa Corsow abor 
¿ miembronan di e sociedad cu un obheto caritativ 
Zed Barker i su Sra. esposa a hasi un bishita di 
Sr, Ciro D. Kroon. Riba e foto nos por mira Sr. Barker d 





te 18 di October 1968, na 
Buenos Aires. 

Ademas Su Exc. Minister 
Voges a asistí, como miem- 
bro dje delegacion di Reino, 
ne di XVIII reunion di Be- 
stuursraad di PAHO, ade- 
mas e di XX reunion dje Co- 
mision regional pe Hemisfé- 
rio Occidental, cu a tuma lu- 
gar di 21 te 26 di October 
1968, na Buenos Aires. 


Curso "Mens en overheidsge- 
zag”. Sr. J. E. de Wijs, in- 
specteur di polis na Corsow, 
durante su verlof na Hulan- 
da, a sigui di 4 te 9 di No- 
vember 1968, e curso ”Mens 
en overheidsgezag” den dje 
centro di estudio pa ambte- 
naarnan di polis mas elevá 
na Heelsum, Hulanda. 


Departamento di Welvaarts- 
zorg. Cuminzando for di 1 
di October 1968 Sr. M. S. M. 
de Weert, adjunct accoun- 


tant lste klas den servicio 
temporal na Departamento 


Exe. Sr. Kroon. 

di Welvaartszorg na Corsow, 
a keda encargá pa den caso 
di ausencia, impedimiento of 
enfermedad dje Director in- 
terino dje departamento ei, 
di reémplazé. 


Studieopdracht pa Sr. H. M. 
Thomas. Sr. H. M. Thomas, 
commies na Centraal Bureau 
pa Welvaartszorg na Corsow, 
cuminzando for di 5 di Sep- 
tember 1968, a hanja un en- 
cargo di estudio, pe bai ha- 
si un estudio tocante coope- 
ratiefnan na Universidad di 
Puerto Rico. E estudio aki a 
ser siguí pa un curso prác- 
tico na Jamaica. 


E encargo di estudio aki 
pa Sr. Thomas lo dura cua- 
ter luna. 


Su Exc. Gobernador Mr. N. 
Debrot na Sto. Domingo. Go- 
bernador di Antillas Neer- 
landes, Su Exc. N. Debrot, 
na invitacion di Gobiernu di 
Santo Domingo, a hasi un 
bishita oficial ne república 
ei for di 21 te 26 di October 
1968. 


Su Exc. Gobernador Mr. N. 
Debrot tabata acompanjá pa 
su ruman muhé, Sra. J. Beau- 
jon—Debrot; su Adjudant, 
Kapitein di Mariniernan Sr. 





do di un bapor di turista un grupo di directiva 
o Round Table International. E mesun dia Sr. 
cortesia serca nos Promé Minister Su Excelencia 
urante un combersashon aména cu Su 

Dialuna 21 di October 1968 algun miembro di 

"Lighthouse Club”, cu tabata na Corsow di paseo 


pa diferente otro paisnan mas aki banda, a hasi acto di presencia serca Su Excelencia Minister 
Sr. J. A. O. Bikker. Ne ocasion ei nan a entregá na Su Exc. Sr, Bikker un regalo den forma di 
un bela como simbolo di nan club cu ta un vuurtoren. 


P. J. Lever; y e Hefe inte- 
rino di Servicio di Informa- 
cion di Gobiernu, Sr. B. 
Fijnje; mientras cu Consul 
General di República di San- 
to Domingo na Corsow, Sr. 
Don Alvaro Caamaño Mella 
y su Señora esposa tambe 
durante dje bishita aki taba- 
ta den companía di Su Exc. 
Gobernador di Antillas Neer- 
landes, 


E viahe a tuma lugar cu 
un Fokker Friendship di 
A.L.M., mientras cu e bishi- 
tantenan a regresá cu un 
DC-9 di Cia. Dominicana de 
Aviacion. 


Durante ausencia di Go- 
bernador Mr. N. Debrot, ta- 
bata Sr. W. F. M. Lampe, 


kende a keda temporálmente 


encargá como Gobernador in- 
terino di Antillas Neerlan- 
des. 


Analisis di sanger na Isla- 
nan Arriba. Na Islanan Arri- 
ba un cuarto di St. Rose 
Hospitaal, pa encargo di 
Landslaboratorium, a ser re- 
construí di tal manera cu 
analisis di sanger etc. en ade- 
lante lo por ser hasí aya 
mes, E analist Sr. C. W. Hei- 
nemann, kende a ser encar- 
gá cu e analisis aki, ta na 
St. Maarten for di 3 di Oc- 
tober 1968, 


EEG-LO-School na St. Eu- 
statius. Diabierne dia 11 di 
October 1968 e school nobo 
di EEG, pa lagere onderwijs 
na St. Eustasius a ser habrí 
door di Gezaghebber interi- 
no di Islanan Arriba, Sr. R. 
O. van Delden. 


= Durante di su speech di 
apertura ela duna bonbiní 
na e cantidad di presente- 
nan ia duna un splikashon 
corticu dje manera cu e 
school aki a bira un reali- 
dad. Ela mustra riba e im- 
portancia dje school nobo i 
a felicitá e poblacion cu e 
adquisicion aki. 


Contratístanan Hulandes na 
Islanan Arriba. Dia 17 di Oc- 
tober 1968 a yega St. Maar- 
ten binti contratista Hulan- 
des cu a keda aya durante 
dos dia. Nan a orientá nan 
mes tocante problemanan di 
construccion. Ademas nan a 
drenta den contacto cu e 
contratistanan local, i nan a 
bai mira e proyectonan cu 
ta den construccion. 


Bestuurscollege a organi- 
sá un cocktailparty pe bi- 
shitántenan, cu tabata hopi 
animá. 


”The Saba Herald”. Na is- 
lanan Arriba for di poco 
tempu caba ta sali un publi- 





cacion mensuál cu ta hiba 
e nomber di "The Saba He- 
rald”, publicá door di un 
persona di Saba na St. Maar- 
ten. E publicacion aki lo de- 
diké principálmente na duna 
noticianan local. 


Dokter nobo na St. Eusta- 
tius. For di October 1968 a 
yega na St. Eustatius Dr. 
Jagerink pa bai ocupá e lu- 
gar di Dr. Hardenbroek, ken- 
de mientras tanto a bando- 
ná e isla. 


Raad di Directiva di Bouw- 
credietbank. For di 15 di 
October 1968 Sres, I. H. Ca- 
priles y J. Geerman a ser 
nombrá atrobe como miem- 
bronan dje Raad di Directiva 
di Bouwcredietbank di Anti- 
llas Neerlandes, cu e esti- 
pulacion di nan fecha di ba- 
hamentu pa 15 di October 
1970. 


Cu fecha 15 di October 
1968 Sr. E. O. Petronia ing. 
a bolbe ser nombrá como 
miembro i alavez como pre- 
sident dje Raad di Directiva 
dje Bouwcredietbank ei. 


Sr. A. D. Jonckheer a bol- 
be keda nombrá como miem- 
bro i alavez president-reém- 
plazante y Sr. Nicolas Ha- 
bibe Jr. como miembro dje 
Directiva. 





E fecha di bahamentu dje 
señornan aki mencioná a ser 
estipulá pa 15 di October 
1972. 


Prijsnan máximo pa carni. 
Gobiernu, den dje cuadro di 
e gobernacion cu e ta hiba 
cu respecto na control di 
prijs, tin intencion di esti 
pulá den un término cortici 
prijsnan máximo pa algur 
sorto di carni pe territoric 
nan insular di Aruba i Cor 
sow. 

E desarroyo den dje sec: 
tor di carni for di algun tem- 
pu caba ta ser siguí di aser- 
ca i en vista dje importancia 
di e asunto pe poblacion, Go- 
biernu ta di opinion cu un 
intervencion limitá ta deseá- 
ble. 


Vice-Cónsul di Sto. Domingo 
na Aruba. Pa Decision Real 


di 12 di Augustus 1968 No. 


138, Sr. Antonio Rafael E. 
Nadal Pou a ser reconocé i 
admití, riba e base di es- 
tranhero, como Vice-Cónsul 
di República di Santo Domin- 
go na Aruba. 


Record di turismo pa St. 
Maarten, E temporada di tu- 
rismo pa 1968/1969 segun 
tur signonan lo ta unu di 
record pa St. Maarten. E 
biaha aki como 130 bapor- 
nan di cruise lo bishitá e is- 
la aki. E bapor di pasahero 
”Europa” di Nord Deutscher 
Lloyd ya a bishitá St. Maar- 
ten dos biaha caba. Otro ba- 
pornan manera ”Raffaello” 
i "Leonardo da Vinci” di Ita- 
lian Line i 'France” di Com- 
pagnie Générale Transatlan- 
tique tambe lo trece turista- 
nan na St. Maarten, na un- 
da música di steelband lo ri- 
cibí nan i dunanan bonbiní 
riba e haaf. 


St. Maarten Isle Hotel. Con- 
strucshon di St. Maarten Isle 
Hotel, cu lo bin hanja 185 
cuarto, ta sigui rápidamente. 
E hotel lo bin tin un piscina 
i casino i segun cálculonan 
lo e keda clá meimei di 1969. 

Construcshon di Maho Bay 
Hotel i Beach Club tambe lo 
ta clá na 1969. E hotel aki 
di 200 cuarto lo tin entre 
otro: un casino, un piscina, 
un galería di pacusnan, 3 res- 
taurant i pístanan di tennis. 

E nightclub lo ser amueblá 
de lo mas moderno i e 
donjo manager Sr. Raymond 

Parker lo atraé artístanan 
di primera clase. 

Ne momentu aki St. Maar- 
ten ta disponé di 250 cuarto, 
cua cantidad pa fin di anja 
entrante lo ser aumentá na 
400 kamber segun cálculo. 


CAMBIO DEN EILANDEN- 
REGELING A KEDA A- 
PROBA. Dia 28 di October 
1968 noticia a ser ricibí foi 
Hulanda pa telegram di nos 
Minister Plenipotenciario na 
den Haag, cu di acuerdo cu 
Desishon Real di 23 di octo- 
ber 1969 No. 30 e cambionan— 
den Eilandenregeling di An- 
tilias Neerlandes a ser apro- 
bá. 


Establecimiento di Compa- 
nianan di Aseguro. Gobierno 
a forma un comision cu tin 
pa encargo di duna Gobierno 
advies tocante e proyecto di 
Landsverordening cu ta re- 
gla admision, práctica i con- 
trol riba companianan di 
aseguro di bida den Antillas 
Neerlandes. Den dje comi- 
sion a keda nombrá e si- 
guiente personanan: Drs. Th. 
G. M. Tijssen, miembro i a 
la ves president; miembros 
Sres. D. E. Calvo, Mr. L. A. 
Halley, Drs. G. C. de Kroon, 
J. G. Blikslager, J. C. Guil- 
liamse, Drs. A. J. Derksen. 
Drs. H. L. Theuns a ser 
nombrá como secretario/no- 
miembro di e comision men- 
cioná, 


Curso di obra di man na Bo- 
naire. Cuminzando for di 1 
di November 1968 Gobierno 
a establecé na Bonaire un 
curso pa obra di man. 

Pe curso aki Gezaghebber 
di Bonaire ta dicidí tocante 
admision dje cursistanan ri- 
ba edad di 12 anja. 

Na e curso lo duna les 
den dje siguiente obra- 
nan: figuurzagen, rietvlech- 
ten, houtbewerking, mate- 
riaal i conocementu di her- 
ramientonan. 

E curso lo dura un anja i 
e oranan di les lo ta di 45 
minuut pa siman i lo con- 
sistí di cuater pa grupo. Un 
grupo lo no consistí di mas 
di binti cursista. E oranan 
di les lo ser duná den e cas 
pa hubentud ”Jong Bonaire”. 
Pa mas informashon por 
acudí serca Sr, B. N. A. 
Keyser, Boliviastraat 2a na 
Kralendijk. 


Colegio Central pa Reclasse- 
ring. For di 1 di October 





1968 Sr. Mr. J. R. Bouwer 
a ser nombrá pa seis anja 
como miembro i a la ves 
president-reémplazante dje 
Colegio Central pa Reclasse- 
ring. 


Ehercisio "Doria Salute”. Na 
fin di October último eherci- 
sionan militar combiná na 
terra, aire i laman, a tuma 
lugar den territorio di Ca- 
ribe. Su Exc. Minister Pre- 
sident Sr. Ciro D. Kroon a 
presenciá e maniobranan aki, 


Diahuebsmerdia pa banda di Zor, dia 24 di 
yamá Aruba”, a baha pa di promé biaha na 


tantu a bordo di bapor di 
guerra, USS. "Guadalcanal”, 
como den aire a bordo di 
helicopter, i na terra. En- 
tre otro tabatin un despla- 
samiento di como 700 mari- 
niernan Neerlandes i Ameri- 
cano, bahando na terra cu 
embarcacionnan especial i cu 
helicopter, bou di proteccion 
di artilleria i aviacion. Esa- 
ki a sosodé pa medionan 
técnico di desembarco mo- 
derno den e tempu rápido di 


October 1968, e avion jet nobo DC-9 di A.L.M., 
Dr. Albert Plesman Luchthaven. E foto mas ariba 


trinta minuut na e isla di 
St. Eustatius, cu material 
pisá manera tankinan, hou- 
witzers i unidadnan di pro- 
vision. 

Na terra, despues di e 
ehersicio cu tabata hopi rea- 
lístico, e poblacion a hanja 
un splikacion den Fort Oran- 
je, i mescos tambe nan por 
a weita un película cu a ser 
pasá promé, i un demostra- 
cion cu a ser duná na strand 
dje armanan i materialnan 
pisá cu a ser usá, loke na- 





ta mustra e momentu cu e avion a caba di yega Antillas Neerlandes. 


Riba e foto mas abou ta keda di robes pa drechi; 
Ferro, kendenan a trece e avion Corsow, i e 
inspector dje empresa. 
Bautizo dje avion a tuma lugar na Aruba 
efectuá door di e simpática Srta. Pamela 
monia corticu animá den pres 





comandantenan Srs. Jan Vintgens i Trimo 
”grondwerktuigkundige” Sr. Cor Jans, kende ta 
Tabatin abordo ademas dos ”navigators” 


di K.L.M. 


, Diadomingo dia 27 di October 1968, cual acto a ser 
Croes, jiu di diputado Sr. Max Croes, durante un cere- 
encia di varios autoridadnan y invitadonan. 

turalmente a ser masha 


apreciá. 

Riba un pregunta al res- 
pecto na Su Excelencia Sr. 
Kroon, ela contestá di a 
apreciá i goza inténsamente 
tantu dje vuelonan cu un 
helicopter riba e terrenonan 
dje accion, como e lihereza 
cu cua e personal i mate- 
rialnan, tantu for di laman 
como for di aire, tabata ser 
transportá. 


Minister E. O. Petronia na 
Surinam. Diabierne dia 1 di 
November 1968 apertura ofi- 
cial di e Universidad di Su- 
rinam a tuma lugar cu e ce- 
remonianan del caso. 


Pa e apertura aki varios 
personáhenan di Hulanda a 
bai Surinam pa ta presente 
ne ocacion importante ei. Na 
invitacion di Su Exc. Minis- 
ter E. P. Meyer di Ensen- 
janza i Desarrollo Público, a 
bai Surinam Su Excelencia 
Minister E. O. Petronia di 
Ensenjanza, Cultura i Edu- 
cacion di Antillas Neerlan- 
des pa asistí ne actonan di 
apertura dje Universidad no- 
bo aki di Surinam. 


Pa dies'or di mainta Su 
Excelencia Minister Presi- 
dent di Surinam Sr. J. A. 
Pengel a instalá e curato- 








Procedente for di Mexico, na unda ela presenció e weganan olímpico cu a tuma lugar aya, 31 
di october tabata di paseo na Corsow S, A. R. Prins Philip, Duke of Edinburgh. Prins Philip 
mes a piloteú e avion cu ela bini cuné. Na su yegada na aeropuerto e Principe Ingles a ser ricibi 
na Dr. Plesman Luchthaven door di Su Exc. Gobernador di Antillas Neerlandes, Mr. N. Debrot; 
Su Exc. Minister President Sr, Ciro D. Kroon; Cónsul Ingles na Corsow Sr. T. T. Heywood; 
Kolonel V. J. L. Blom; Hefe interino di Servicio di Informacion Sr. B. Fijnje; i Adjudant di 
Gobernador Sr. P. J. Lever. Prins Philip a sigui su viahe piloteando atrobe e mes e avion cu 
destino pa Brazil, na unda ela reuní cu Su Mahestad Reina Elizabeth II pa un gira door di 
América Latina. Riba e foto nos por mira di drechi pa robes S. A. R. Prins Philip; Su Exc. Go- 
bernador Mr. N. Debrot i su Exc. Sr. Ciro D. Kroon. 


rium di e Universidad, mien- 
tras cu Su Excelencia Mi- 


nister E. P. Meyer a insta- 
lá e docéntenan. 


Gereformeerde kerk na Oranjestad cu un bista riba Wilhelminastraat, na Aruba. 





E inauguracion solémne a 
tuma lugar e mes dia atardi 
pa banda di 4'or. Ne oca- 
cion ei Minister President Sr. 
Pengel, Minister Meyer i e 
President dje curatorium a 
hasi uso di palabra. 


Prof. Dr. R. J. A. van Lier, 
catedrático na Hogeschool di 
agricultura na Wageningen, 
Hulanda, i catedrático extra- 
ordinario na Rijks Universi- 
teit di Leiden, a tene un 
speech na nomber di e hués- 
pednan. 


Diasabra dia 2 di Novem- 
ber e estudiantenan a tene 
un optocht i anochi den dje 
aula magna di Cultureel 
Centrum Suriname tabatin 
un concierto. 


Diadomingo dia 3 di No- 
vember un optocht a ser te- 
né cu destino pa e Van Blom- 
menstein-stuwdam, mientras 
cu dialuna e huéspednan a 
hasi un bishita ne distrito 
di Commewijne. 


Diamars 5 di November 
Su Excelencia Gobernador di 
Surinam, Dr. J. H. E. Fer- 
rier a ofrecé ne bishitante- 
nan un lunch na e palacio 
gubernamental. 

Esaki ta un bunita foto sacá for di avion cu bista mas ariba Shell Curacao N.V., den centro caminda e dok grandi di 120.000 ton 
-ta ser construí, i mas abou e vrije haven (free zone) na Corsow, un centro cu dia pa dia ta bai birando di un importancia consi- 
derable pa nos bida económico, 








